বিভিন্ন সূত্রে প্রাপ্ত তথ্যানুযায়ী, শুরুতে ইটভাটা মালিকরা সহজ-সরল কৃষকদের লোভ দেখিয়ে বছরের ফসল উৎপাদনের দি¦গুন লাভ দিয়ে চাষাবাদযোগ্য ৩ ফসলি জমি ২-৩ বছরের জন্য ভাড়া নেয়। তার পর তারা মোটা অংকের টাকা দিয়ে স্থানীয় ইউপি চেয়ারম্যানের কাছ থেকে ট্রেড লাইসেন্স ও অনাপত্তি পত্র নিয়ে ওই জমিতে ভাটার কাযক্রম শুরু করেন। আশ-পাশের জমির মালিকদের লোভ-লালসা এমনকি হুমকি -ধমকি দিয়ে জমির মাটি বিক্রি করতে বাধ্য করেন। পরবর্তীতে তদবির ও মোটা অংকের টাকা দিয়ে উপজেলা কৃষি কর্মকর্তা, স্বাস্থ্য ও পরিবার পরিকল্পনা কর্মকর্তা ও পরিবেশ অধিদপ্তরের ছাড়পত্র বাগিয়ে নেন। সর্বশেষ জেলা প্রশাসকের কাছ থেকে লাইসেন্স পেতেও খরচ করেন মোটা অংকের টাকা। সূত্র মতে, এ উপজেলায় গড়ে উঠা ৭৫ টি ইটভাটা স্থাপন করা হয়েছে পেশীশক্তি ও টাকার জোরে।সরকারি নিয়মনীতিকে করা হয়েছে থোরাই কেয়ার। সূত্র আরো জানায়, এসব অবৈধ ইটভাটার মালিকরা একটি লাইসেন্সের বিপরীতে ৩-৪টি ভাটা স্থাপন করে প্রশাসনকে ম্যানেজ করে ব্যবসা চালিয়ে আঙ্গুল ফুলে কলা গাছ বনে গেছেন। সরকার হারাচ্ছেন বিপুল রাজস্ব থেকে। কমে যাচ্ছে চাষাবাদ যোগ্য। দেখা দিয়েছে খাদ্যঘাটতির আশংকা।